Dihlare le Maphelo ka mo Afrika
PIs: Alex Broadbent, Zinhle Mncube, Likhwa Ncube, Ben Smart
Gifford (2011:1) o hlaloša filosofi ya dihlare bjalo ka lekala la filosofi leo le “akaretšago direrwa tšeo di kgokagantšwego go saense ya filosofi yeo e tšwelelago ka go ponagalo ya saense le tirišo ya dihlare.” Ke gore, ditsebi tša teori ka go filosofi ya dihlare ba šogana le dipotšišo tše bjalo ka, maphelo ke eng? Re ka kwešiša bjang kgopolo ya bolwetši? Re ka lekola bjang bohlatse bja dihlare? Ka go protšeke ya Dihlare le Maphelo ka Afrika, re lebelela tše le tše dingwe, gantši ra se lebelele, mehuta ya dipotšišo ka go filosofi ya dihlare ka ditebelelo, dikgopolo le dikwešišo tšeo di hlahlago ke kamano ya rena ya SeAfrika.
Mekgwa ya Tsebo ya Tlhago
PIs: Mongane Serote le Likhwa Ncube
Protšeke ye e šogana le go hlabolla Botseno bja IKS Portal. Go e thoma, Mongane o swanetše go thoma ka go lekola le go netefatša seo a se biditšego magoro a IKS. Wona ke: ditaba tša leago tša IKs, ditheo, ditheknolotši, thutaphelomakgethekgethe le go nyaka mehlare le diphoofolo tša go dira dihlare mola la bofelo, e le ditshepedišo tša tokollo. Ka nako ye e sa le CEO ya Freedom Park, o thomile le go dumelela semmušo tšwelelo ya kgodišo ya IKS le Lekala la Tšhimollo ya kgopolo yeo a gopolago gore e swanetše go godišwa go tšwelapele. Ke maikemišetšo a gagwe gape go šomiša seo bjalo ka ntlha ya tšhupetšo.
Kwagalo le Maatla
PIs: Chad Harris, Veli Mitova le Likhwa Ncube
Protšeke ye e tsepeletše go dihlopha tše pedi tša ditaba tša tekolo ya maemo ka go thutatsebo – kwagalo le maatla a tsebo. Karolo ya kwagalo ya protšeke e bapetša Kwagalo ya Saense le Mekgwa ya Tsebo ya Tlhago. Kudu, e nyakišiša kgopolo ya gore go na le kgohlano ye e tseneletšego magareng ga tsebo ya setlogo le ya SeAfrika sa bjale le tebelelo ya lefase ya saense. Karolo ya go hloka toka ga tsebo ya protšeke e ikemišeditše go kopanya dikhutlo tša ditaba tše bohlokwa ka go dipoledišano tše tharo tša bjale ka go thutatsebo – boikarabelo, tlhokomologo, le go hloka toka ga tsebo.